
ועדת העבודה, הרווחה והבריאות

3.7.2006

הכנסת השבע-עשרה






נוסח לא מתוקן

מושב ראשון
פרוטוקול מס' 34

מישיבת ועדת העבודה, הרווחה והבריאות

יום שני, ז' בתמוז התשס"ו (3 ביולי, 2006), שעה: 10:00

סדר היום: החלת דין רציפות על הצעת חוק עבודת נשים (תיקון מס` 33) (היעדרות מעבודה של אם מאמצת), התשס”ה-2005, ח”כ דוד טל – הצבעות
נכחו:
חברי הוועדה:

משה שרוני – היו"ר

רן כהן

דוד טל

מוזמנים:
דבי אליערי – לשכה משפטית, משרד התמ"ת

עו"ד מאירה בסוק – נעמ"ת

מרדכי רון – ממונה על קשרי חוץ, הסתדרות עובדים לאומית

ייעוץ משפטי: עו"ד ג'ודי וסרמן

מנהלת הוועדה: וילמה מאור
רשמת פרלמנטרית: שושנה מקובר


החלת דין רציפות על הצעת חוק עבודת נשים (תיקון מס` 33) (היעדרות מעבודה של אם מאמצת), התשס"ה-2005, ח"כ דוד טל – הצבעות
היו"ר משה שרוני:

שלום לכולם. אנחנו דנים בהחלת דין רציפות על הצעת חוק עבודת נשים. הממשלה הסכימה אתך, ואתה לא יודע למה.

דוד טל:
בתנאים מסוימים.

היו"ר משה שרוני:

הממשלה הודיעה כי היא מסכימה להחלת דין רציפות על הצעת חוק עבודת נשים (תיקון מס' 33) (היעדרות מעבודה של אם מאמצת), התשס"ה-2005, בכפוף לתיאום המשך הליכי החקיקה עם משרד התמ"ת. 

דוד טל:
אדוני היושב-ראש, הצעת החוק הזאת באה להתאים ככל האפשר את הזכויות של אם ביולוגית לאלו של אם מאמצת. בחוקים עד היום, אם מאמצת זוכה לחופשת אימוץ, לזכות להיעדר, להפרשת קופות גמל ולהגבלות פיטורין במהלך חופשת האימוץ.

אני בא להציע לאפשר לאם המאמצת להיעדר מהעבודה מתום חופשת הלידה עד תום ארבעה חודשים, למשך שעה אחת ביום. זה מקובל היום לאם ביולוגית. אני רוצה להשוות את זה. שאלתי את היועצת המשפטית לפני הדיון – אני חושב שצריך להשתדל ככל האפשר לעשות הקבלה בין אם מאמצת לאם ביולוגית. ברור שאם אם ביולוגית זוכה בזמן ההיריון לדברים מסוימים, אולי לא, אבל אפשר לבחון דברים ודרכים אחרות. 

בכל אופן, אני מבקש שנאשר את החלת דין רציפות על הצעת החוק.

היו"ר משה שרוני:
מישהו מתנגד?

הצבעה

בעד ההצעה להחיל דין רציפות – פה אחד

ההצעה נתקבלה.

היו"ר משה שרוני:
תודה רבה.

דוד טל:
אודה לך אם תלחץ את ידי כשהחוק הזה יעבור.

היו"ר משה שרוני:
תודה לכולכם, הישיבה נעולה. 

הישיבה ננעלה בשעה: 12:25

